# Korisnički priručnik

# Lični računar VAIO Fit 14/15SVF14A1/SVF15A1

Štampanje

## Komunikacija sa drugim BLUETOOTH(R) uređajem kao što je miš

Možete povezati BLUETOOTH uređaje sa vašim VAIO računarom.

Za detalje o BLUETOOTH komunikaciji pogledajte O funkciji BLUETOOTH(R).

1. Otvorite dugmad i izaberite dugmePostavke (Settings). (Pogledajte Otvaranje dugmadi da biste otvorili dugmad.)
2. U donjem desnom uglu izaberite Promena postavki računara (Change PC settings).
3. Izaberite Bežična (Wireless) u levom oknu ekrana Postavke računara (PC settings).
4. Promenite Režim letenja (Airplane mode) u Isključeno (Off) i postavke za Bluetooth u Uključeno (On).
5. Izaberite Uređaji (Devices) u levom oknu ekrana Postavke računara (PC settings).
6. Prilikom povezivanja BLUETOOTH miša, uključite ga i pritisnite dugme da biste povezali miša.

   Pogledajte uputstvo koje ste dobili uz vaš BLUETOOTH uređaj u vezi procedure za pripremu uređaja za povezivanje.

7. Izaberite Dodavanje uređaja (Add a device).

   Vaš VAIO računar traži uređaje i prikazuje listu uređaja.

   Pratite uputstva na ekranu da biste registrovali vaš uređaj.

#### Napomena

- U zavisnosti od BLUETOOTH uređaja, da bi vaš VAIO računar pronašao uređaj može biti potrebno neko vreme.

  Ako vaš uređaj nije prikazan na listi, ponovite proceduru za pripremu uređaja za povezivanje (na primer, pritisnite taster za povezivanje).

- U zavisnosti od BLUETOOTH uređaja, procedura za uspostavljanje veze se može razlikovati. Pogledajte uputstvo koje ste dobili uz uređaj u vezi procedure.

#### Nagoveštaj

- Ako je vaš VAIO računar kompatibilan sa BLUETOOTH tehnologijom velike brzine i ako nameravate da ga koristite za komunikaciju velikih brzina, promenite postavke za Wi-Fi u Bežični uređaji (Wireless devices) na Uključeno (On) u koraku 4.

- Ako BLUETOOTH uređaj pri uspostavljanju veze zahteva potvrdu verodostojnosti pojaviće se prozor za unos pristupne šifre. Pratite uputstva na ekranu da biste podelili pristupnu šifru između BLUETOOTH uređaja i vašeg VAIO računara. Ako ne želite da obavite povezivanje, izaberite dugme Otkaži (Cancel) u prozoru.

  - Pristupna šifra je tajni broj koji unosi korisnik i koji se koristi za proces potvrde verodostojnosti kojim se omogućava da dva BLUETOOTH uređaja međusobno komuniciraju. Unesite isti alfanumerički niz (pravi razliku između velikih i malih slova) za oba uređaja da biste omogućili njihovu komunikaciju. Pristupnu šifru možete da promenite svaki put kada vršite potvrdu verodostojnosti, pod uslovom da tokom procesa potvrde verodostojnosti unesete istu pristupnu šifru za oba uređaja. Za detalje o pristupnoj šifri BLUETOOTH uređaja, pogledajte uputstvo koje ste dobili uz uređaj. Ako se pristupna šifra za BLUETOOTH uređaj ne unese u određenom periodu, proces povezivanja će biti prekinut radi bezbednosti. U tom slučaju pokušajte ponovo.

- Za detalje o operacijama otvorite opciju Windows pomoć i podrška (Windows Help and Support) (Otvaranje funkcije Windows pomoć i podrška (Windows Help and Support)), i u polje za pretragu unesite „BLUETOOTH“.

Idi na vrh stranice

### Srodne teme

- O funkciji BLUETOOTH(R)
- Zaustavljanje BLUETOOTH(R) komunikacije
- Napomene o korišćenju BLUETOOTH(R) funkcije
- O BLUETOOTH(R) bezbednosti

Idi na vrh stranice